CELEX: 52012DP0358
Language: fi
Date: 2012-10-23 00:00:00
Title: Martin Ehrenhauserin parlamentaarisen koskemattomuuden pidättämistä koskeva pyyntö Euroopan parlamentin päätös 23. lokakuuta 2012 Martin Ehrenhauserin parlamentaarisen koskemattomuuden pidättämistä koskevasta pyynnöstä (2012/2152(IMM))

7.3.2014   
            
            
               FI
            
            
               Euroopan unionin virallinen lehti
            
            
               CE 68/61
            
         Tiistai 23. lokakuuta 2012Martin Ehrenhauserin parlamentaarisen koskemattomuuden pidättämistä koskeva pyyntö
   P7_TA(2012)0358
   Euroopan parlamentin päätös 23. lokakuuta 2012 Martin Ehrenhauserin parlamentaarisen koskemattomuuden pidättämistä koskevasta pyynnöstä (2012/2152(IMM))
   2014/C 68 E/08
   
      Euroopan parlamentti, joka
   
               —
            
            
               ottaa huomioon Martin Ehrenhauserin parlamentaarisen koskemattomuuden pidättämistä koskevan, Wienin syyttäjänviraston 21. maaliskuuta 2012 välittämän pyynnön, joka liittyy tutkintamenettelyyn ja josta ilmoitettiin täysistunnossa 2. heinäkuuta 2012,
            
         
               —
            
            
               on kuullut Martin Ehrenhauseria työjärjestyksen 7 artiklan 3 kohdan mukaisesti,
            
         
               —
            
            
               ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
            
         
               —
            
            
               ottaa huomioon Itävallan tasavallan perustuslain 57 pykälän,
            
         
               —
            
            
               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010 ja 6. syyskuuta 2011 antamat tuomiot (1),
            
         
               —
            
            
               ottaa huomioon työjärjestyksen 6 artiklan 2 kohdan ja 7 artiklan,
            
         
               —
            
            
               ottaa huomioon oikeudellisten asioiden valiokunnan mietinnön (A7-0332/2012),
            
         
               A.
            
            
               toteaa, että Wienin syyttäjänvirasto on pyytänyt Euroopan parlamentin jäsenen Martin Ehrenhauserin parlamentaarisen koskemattomuuden pidättämistä, jotta Itävallan viranomaiset voivat aloittaa Martin Ehrenhauseria koskevan tutkinnan ja rikosoikeudellisen menettelyn;
            
         
               B.
            
            
               toteaa, että Martin Ehrenhauserin parlamentaarisen koskemattomuuden pidättäminen koskee seuraavia väitettyjä rikoksia: tietojärjestelmän luvaton käyttö (Itävallan rikoslain 118 a §), viestintäsalaisuuden loukkaus (119 §), tietojen luvaton hankkiminen (119 a §) ja äänitys- tai kuuntelulaitteen epäilty väärinkäyttö (120 § 2 momentti) sekä vuoden 2000 tietosuojalain 51 §:n rikkominen;
            
         
               C.
            
            
               toteaa, että Euroopan unionin erioikeuksista ja vapauksista tehdyn pöytäkirjan 9 artiklan mukaan Euroopan parlamentin jäsenillä on oman valtionsa alueella kansanedustajille myönnetty koskemattomuus;
            
         
               D.
            
            
               toteaa, että Itävallan perustuslain 57 pykälän 2 momentin mukaan kansallisneuvoston jäsenet voidaan asettaa vastuuseen rangaistavasta teosta ainoastaan kansallisneuvoston suostumuksella lukuun ottamatta tapauksia, joissa jäsen on tavattu itse teosta, ja että kansallisneuvoston jäsenten luona suoritettaviin kotietsintöihin tarvitaan aina kansallisneuvoston suostumus; toteaa, että perustuslain 57 pykälän 3 momentin mukaan viranomaiset voivat tutkia kansallisneuvoston jäsenten toimintaa mahdollisen rangaistavan teon perusteella ilman kansallisneuvoston suostumusta ainoastaan siinä tapauksessa, että kyseinen teko ei ilmeisesti liity millään tavoin kyseisen jäsenen poliittiseen toimintaan, ja että viranomaisen on pyydettävä kansallisneuvostolta päätös teon ja poliittisen toiminnan yhteydestä, jos asianosainen jäsen tai vähintään kolmannes kyseisiä asioita käsittelevän valiokunnan jäsenistä sitä vaatii;
            
         
               E.
            
            
               katsoo siksi, että Martin Ehrenhauserin parlamentaarinen koskemattomuus on pidätettävä, mikäli häntä koskeva tutkinta aiotaan suorittaa;
            
         
               F.
            
            
               toteaa, että Euroopan parlamentin oikeudellisten asioiden valiokunta on kuullut Martin Ehrenhauseria, joka on ilmoittanut mielipiteenään, että hänen parlamentaarinen koskemattomuutensa olisi pidätettävä;
            
         
               G.
            
            
               panee merkille Euroopan unionin tuomioistuimen tuomion, jossa katsotaan, että "vaikka erioikeudet ja vapaudet on myönnetty yksinomaan yhteisön intressissä, on kuitenkin todettava, että ne on myönnetty nimenomaisesti yhteisön toimielinten virkamiehille ja muille toimenhaltijoille sekä parlamentin jäsenille" ja että "pöytäkirjalla luodaan näin ollen asianomaisten henkilöiden hyväksi subjektiivinen oikeus;" (2)
               
            
         
               H.
            
            
               toteaa, että Euroopan unionin erioikeuksista ja vapauksista tehdyn pöytäkirjan 9 artiklan ja Itävallan perustuslain 57 pykälän mukaan Martin Ehrenhauserin parlamentaarisen koskemattomuuden pidättämiselle ei ole estettä;
            
         
               1.
            
            
               päättää pidättää Martin Ehrenhauserin parlamentaarisen koskemattomuuden;
            
         
               2.
            
            
               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Itävallan tasavallan toimivaltaiselle viranomaiselle ja Martin Ehrenhauserille.
            
         
      (1)  Asia 101/63, Wagner vs. Fohrmann ja Krier, Kok. 1964, s. 195; asia 149/85 Wybot vs. Faure ja muut, Kok. 1986, s. 2391; asia T-345/05 Mote vs. parlamentti, Kok. 2008, s. II-2849; yhdistetyt asiat C-200/07 ja C-201/07 Marra vs. De Gregorio ja Clemente, Kok. 2008, s. I-7929; asia T-42/06 Gollnisch vs. parlament, Kok. 2010, s. II-01135 ja asia C-163/10 Patriciello (ei vielä julkaistu oikeustapauskokoelmassa).
   
      (2)  Asia T-345/05, Mote vs. parlamentti, Kok. 2008, s. II-2849, 28 kohta.